
PËR KRIJIMIN DHE PËRDORIMIN E SË ARDHURËS NETO TË NDËRMARRJES

Me propozimin e Ministrisë së Financave, Këshilli i Ministrave

VENDOSI:

Neni 1

E ardhura neto e ndërmarrjes përfaqëson diferencën ndërmjet arkëtimeve që sigurojnë ndërmarjet nga shitja e produkteve nga punimet dhe shërbimet e kryera e nga qarkullimi i mallrave, pa të ardhurën neto të centralizuar të shtetit, dhe kostos së plotë të tyre.

Neni 2

E ardhura neto e ndërmarrjes parashikohet në planin financiar të ndërmarrjes dhe përdoret:
a) 90 për qind për vetëfinancimin e zhvillimit të riprodhimit të zgjeruar të ndërmarrjes, si financimi i investimeve të planit, shlyerja e kredisë bankara afatgjatë, financimi i shtesës së normativës së mjeteve xhiruese, pagimi i primit të sigurimit të pasurisë nga fatkeqësitë e natyrës dhe dëmet nga fuqitë madhore, si dhe për krijimin e fondit të veçantë të ndërmarrjes dhe të fondeve të tjera që përcaktohen me dispozita të veçanta.
b) 10 për qind të derdhet në buxhetin e shtetit si levë kontrolli mbi fondet themelore në përdorim.

Neni 3

Kur ndërmarrja e planifikon me rritje të ardhurën neto të saj faktit të një viti më parë dhe realizon ose e tejkalon atë, me përjashtim të rasteve kur kjo shtesë vjen si rezultat i vënies në shfrytëzim të kapaciteteve të reja prodhuese, ka të drejtë që deri në gjysmën e diferencës ndërmjet dy periudhave të përdorë për shpërblimin e punonjësve, sipas kritereve të caktuara.
Në ndërmarrjet që caktohet një plan më i vogël për të ardhurën e saj neto ndaj faktit të periudhës së mëparshme, për të shpërblyer punonjësit sipas rregullit të mësipërm përdoret vetëm deri në 50 për qind e tejkalimit.
Ndërmarrket e planifikuara me humbje, për rastet e pakësimit ose të tejkalimit të humbjes, gëzojnë të drejta dhe detyrime analoge.

Neni 4

E ardhura neto e ndërmarrrjes dhe fondet e tjera të krijuara e të papërdorura mbarte nga njëri vit në tjetrin në llogaritë përkatëse të ndërmarrjet pranë bankës.

Neni 5

Ndërmarrja derdh në buhetin e shtetit pjesën e planifikuar të së ardhurës neto të saj, pavarësisht nga shkalla  e realizimit ose nga gjendja financiare, brenda afateve që cakton Ministria e Financave.

Neni6

Urdhëresa e Këshillit të Ministrave nr.1, datë 22.4.1968 “Për përdorimin e fitimit në ndërmarrjet shtetërore”, shfuqizohet.
Kjo urdhëresë hyn në fuqi më 1.1.1991.

